
 Biri Sarkin Fada










 Littafin karatu a sauƙaƙe - Mataki na 3





Hausa

 Zuwa ga malamai da iyaye:






 Kafin a fara amfani da wannan tsarin  koyon karatu, dole sai ɗalibi ya:
 •    San amon sautukan haruffan Hausa;
 •    Iya gane kalmomin da aka saba da su.

 Gata nan gata nan ku.



 Anyi wani gari can da nisa.



 A garin anyi wani adalin sarki.



 Jama'arsa suna sonsa.



 Kwatsam sai aka yi wani baƙon biri.



 Ana nan har ya zama sarkin fada.



 Ashe birin munafiki ne.





 Biri ya shiga zuga sarki.



 Sonsa ya raba sarki da jama'a.



 Hakan ya ɓata wa sauro rai matuƙa.



 Shi ma ya shirya wa biri makirci.





 Wata rana sarki ya gaji.



 Ya shiga bacci.



 Ya ce ka da a tashe shi.



 Kwatsam sai ga sauro a ɗakin sarki.





 Biri ya ga sauro.



 Biri ya fusata.






 Ya ɗauko takobi don ya kashe sauro.



 Ya yi nan sauro ya yi can.



 Kashe sauro ya gagara.



 Sauro ya zauna a hancin sarki.



 Biri ya kai sara.



 Kawai Biri ya fille hancin sarki.






 Biri ya bar gari.



 Sarki ya zama marar hanci.





 Haka sarki ya ci gaba da



 mulki.

